बीह्‌मीं सदी च असमिया साहित्य ने बड़ी तरक्की कीती केइयें कवियें, नाटककारें, उपन्यासकारें इस साहित्य दे विकास च योगदान दित्ता। असमिया साहित्य उप्पर बंगाली दे बंकिमचन्द्र चैटर्जी दा बड़ा प्रभाव पेआ। ग्राईं जीवन ते समाजी समस्याएं उप्पर केईं उपन्यास लिखे गे। क्हानियें च मजूरें-करसानें दे जीवन ते होर समाजी समस्याएं गी उजागर कीता गेआ। असमिया च निबंध लिखने आह्‌ले बी केईं न। समसामयिक जीवन दे खाके खिच्चने आह्‌ला सन्यनाथ बोरा, असमिया भाशा ते साहित्य उप्पर लिखने आह्‌ला बनीकान्त ककती ते परानी हस्तलिपियें दा सम्पादक सूर्यकुमार भूयां, असमिया सहित्यकारें च मश्हूर नां न।